<classify> AVELINE KITOMARY-DAR ES SALAAM WAZIRI wa Afya, Maendeleo ya Jamii, Jinsia, Wazee na Watoto,Ummy Mwalimu, amesema matatizo ya ugonjwa wa moyo yameongezeka na kufikiaasilimia tatu. Kutokana na hali hiyo, ameipongeza Taasisi ya Moyo yaJakaya Kikwete JKCI kwa kuendelea kuboresha huduma za upasuaji wa moyo nchini. Hayo aliyasema jana Dar es Salaam, wakati akizindua kambiya upasuaji wa moyo kwa watoto 10, iliyoanza Septemba 13 hadi 20, mwaka huu. Kambi hiyo ni mpango wa Mkuu wa Mkoa wa Dar es Salaam, PaulMakonda kuwapatia matibabu ya moyo watoto 60 wanaotoka katika kaya masikinikatika kipindi cha Julai hadi Desemba, mwaka huu. Kambi hii ninayoizindua leo jana inaitwa Small HeartMission, inadhaminiwa na wenzetu kutoka Falme za Kiarabu chini ya uratibu waIslamic Foundation, JKCI ni moja ya taasisi ambayo iko chini yangu, inafanyavizuri. Mwaka 2015 walikuwa wanafanya upasuaji kwa wagonjwa 624 na mwaka 2018 wagonjwa walikuwa 2,056. Tukiangalia idadi ya wagonjwa, kuna ongezeko la watu asilimia 3. Chini ya uongozi wa Profesa Janabi, mwaka 2015 na leo jana 2019, tulikotoka yapo mafanikio makubwa. Mwaka 2015 upasuaji ulikuwa unafanywa na wataalamu wandani kwa asilimia 35, kwahiyo labda kwa wagonjwa 100 ni wagonjwa 35 tuwanafanyiwa upasuaji tofauti na leo kati ya wagonjwa 100 wagonjwa 90 wanawezakufanyiwa upasuaji, alisema. Ummy alisema hali hiyo imefanya idadi ya wagonjwa wanaosafirishwanje kupungua, huku asilimia 95 wakitibiwa ndani ya nchi. Zamani wagonjwa wengi walikuwa wanapelekwa nje ya nchi. Ukimpelekamgonjwa mmoja unatumia gharama ya Sh milioni 100, nikawaambia lazima tujengeuwezo wa ndani, sasa tumepunguza rufaa za nje kwa asilimia kubwa. Tunapata wagonjwa kutoka nchi za jirani kama Rwanda,Malawi, DRC na tunaamini tutaendelea kupata wagonjwa kutoka nchi nyingine,alisema Ummy. Kutokana na mpango huo, alimpongeza Mkuu wa wa Mkoa wa Dares Salaam, Makonda kwa jitihada zake binafsi za kuhakikisha watoto kutoka kayamasikini kupata matibabu ya moyo. Hata hivyo, alisema kuwa kati ya vifo 100 vinavyotokeahospitalini, 34 vinasababishwa na magonjwa yasiyo ya kuambukiza, huku ugonjwawa moyo ukishika nafasi ya pili. Ugonjwa wa rubella unasababisha watoto kuzaliwa wakiwa namatatizo ya moyo endapo mama mjamzito ataathirika na ugonjwa huo. Hivyo nawashauri wazazi au walezi kuwapeleka watoto kupatachanjo ya surua rubella kwani hali hii itasaidia kuepusha matatizo ya magonjwaya moyo kwa watoto, alisema Pia Ummy aliwasisitiza wananchi kukata bima ya afya kwaniitawasaidia katika kupata matibabu bila kuhofia gharama. Narudia kusema matibabu ni gharama, milioni tano nigharama ya chini, hivyo mzazi mkatie bima mtoto ni Sh 50,400 tu. Nashangaa baadhi ya watu wanavyosema ni masikini wakatihela za Kitchen Party wanazo, wana hela za kukodisha matarumbeta, hivyo watuwabadilike, wapeleke hela hizo kukata bima, alisema. Mkuu wa Mkoa wa Dar es Salaam, Makonda, alisema kuwa katiya Novemba na Desemba mwaka huu atafanyakampeni za kuchangisha Sh bilioni moja ili kuwezesha matibabu ya moyo kwawatoto walioko JKCI. Nitapita kwa wadau mbalimbali wakiwamo mabenki, wale wenyemalori na marafiki zangu wengine ili kuhakikisha tunapata kiasi hicho cha fedhakwa ajili ya watoto. Mimi na balozi wa Falme za Kiarabu pia tuna mpago wakuwawezesha watoto wadogo 500 waliofanyiwa upasuaji hapa kupata bima za afya,wakiwamo hawa watoto 60 kwani wanatakiwa waendelee na kliniki, alisema. Balozi wa Falme za Kiarabu hapa nchini, AbdulrahmanMarzooqi, alisema nchi yake itaendeleakushirikiana na Tanzania kuboresha huduma za afya, hasa katika Taasisi ya JKCI.  <topic>: AFYA 